
	1.
	Noteikumu (grozījumu) projekts
4. Izteikt 32.2. apakšpunktu šādā redakcijā:
	Iebildums
Lūdzam izvērtēt noteikumu projekta 4. punktā ietverto grozījumu. Nav pamata svītrot atsauci uz atbilstoši Attīstības finanšu institūcijas likumam izstrādāto programmu novērtējumu. Noteikumu projekta anotācijas 1.3. sadaļā ietvertais skaidrojums [Savukārt, 32.2. apakšpunkts attiecas jau uz konkrētu aktivitāti – FoF aizdevumu garantijām 3.1.1.1. pasākuma ietvaros, tādejādi veikts labojums arī noteikumu 32.2. apakšpunktā.], nepamato šāda grozījuma nepieciešamību. Ja novērtējums saskaņā ar Attīstības finanšu institūcijas likuma 12. panta trešajā un ceturtajā daļā noteikto ir veikts tieši MK noteikumu Nr. 383 32.2. apakšpunktā minētajam pasākumam, tad lūdzam precizēt MK noteikumu Nr. 383 32.2. apakšpunktu, precizējot tajā ietverto atsauci uz atbilstošo novērtējumu.
Piedāvātā redakcija
-
	Līga Mičule (FM)

	2.
	Anotācija (ex-ante)
Pielikumi 
	Iebildums
Lūdzam pievienot anotācijas pielikumu, kurā aktualizēti dati par esošo atbalsta programmas īstenošanas gaitu, kā arī izvērtēta turpmāka atbalsta programmas ietekme, riski un sagaidāmie zaudējumi, finansiālais rezultāts un atbalsta programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu, kas pārsniedz pirmo zaudējumu noteikto robežu, no piesaistītiem finanšu resursiem, kā arī informācija par maksas par Altum noslogoto kapitālu iecenošanu, maksas apmēru, kā arī pamatojumu par vadības izmaksas izmaiņām finanšu instrumentu griezumā un informāciju par 3.1.1.1. pasākumam īstenošanas laikā atmaksātā publiskā finansējuma apmēru pārvaldības izdevumu segšanai, tai skaitā kapitāla atdeves segšanai, lai ievērotu Attīstības finanšu institūcijas likuma 12. panta trešajā un ceturtajā daļā noteikto.
Piedāvātā redakcija
-
	Līga Mičule (FM)

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums
Lūdzam anotācijas 3.sadaļas attiecīgajās ailēs norādīt saskaņā ar valsts budžetu kārtējam gadam un saskaņā ar vidēja termiņa budžeta ietvaru 13.1.1.1.pasākuma "MVU izveide un attīstība" īstenošanai paredzēto finansējumu. Vienlaikus lūdzam 5.ailē “izmaiņas, salīdzinot ar vidēja termiņa budžeta ietvaru” norādīt finansējuma samazinājumu atbilstoši noteikumu projektā paredzētajam, kā arī 4.punktā svītrot šobrīd norādīto valsts budžeta finansējuma daļu 1 350 000 euro un atspoguļot to 5. un 5.1.punktā.
Piedāvātā redakcija
-
	Anželika Osipova (FM)

	4.
	Noteikumu konsolidētā versija
7.4. 13.1.1.1. pasākumam – ERAF finansējums 7 459 282 euro un valsts budžeta virssaistību finansējums 1 540 719 euro.
	Iebildums
Lūdzam 7.4. apakšpunktā dzēst vārdu "virssaistību", ņemot vērā MK noteikumu Nr. 118 "Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" pasākumu, 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu un 13.1.1. specifiskā atbalsta mērķa "Atveseļošanas pasākumi ekonomikas nozarē" 13.1.1.1. pasākuma "MVU izveide un attīstība" ieviešanai"  3.3. apakšpunktu: "13.1.1.1. pasākumam React-EU  pieejamais finansējums – 25 000 001 euro, tai skaitā Eiropas Reģionālās attīstības fonda finansējums  – 21 059 282 euro un valsts budžeta finansējums – 3 940 719 euro."
Vienlaikus lūdzam attiecīgi precizēt arī noteikumu projekta anotāciju.
Piedāvātā redakcija
-
	Līga Mičule (FM)

	5.
	Anotācija (ex-ante)
4.1. Saistītie tiesību aktu projekti 
	Priekšlikums
Lūdzam anotācijas 4.1.sadaļā noteikt, ka grozījumi MK noteikumos Nr.383 tiks virzīti apstiprināšanai uz MK sēdi vienlaicīgi vai pirms grozījumiem MK noteikumos Nr.1065. Vēršam uzmanību, ka grozījumi MK noteikumos Nr.383 jāvirza izskatīšanai MK sēdē vienlaicīgi vai pēc MK noteikumiem Nr.1065, jo vispirms ir jāpieņem lēmums par pārdalāmā finansējuma atbrīvošanu no saistībām.
Piedāvātā redakcija
-
	Andrejs Zambžetskis (FM)

	6.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lūdzam papildināt noteikumu projekta anotāciju ar izvērstāku pamatojumu noteikumu projekta 5. punktā ietvertajam grozījumam attiecībā uz nosacījumu kapitāla atdeves segšanai izmantot atmaksāto publisko finansējumu vidēji 10 % apmērā gadā visā programmas īstenošanas laikā (iepriekš noteikts “10 % apmērā gadā”).
Piedāvātā redakcija
-
	Līga Mičule (FM)

	7.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lūdzam tehniski precizēt noteikumu projekta anotācijas 1.3. sadaļas apakšsadaļas “Problēmas apraksts” pirmo rindkopu, lai tajā izteiktais teksts būtu skaidrs un saprotams.
Piedāvātā redakcija
-
	Līga Mičule (FM)

	8.
	Noteikumu konsolidētā versija
7.1 Ar šo noteikumu 7.4. apakšpunktā minēto finansējumu sasniedzami šādi iznākuma rādītāji:
	Priekšlikums
Lūdzam iesniegt izziņu par Darbības programmas "Izaugsme un nodarbinātība" (turpmāk - DP) grozījumu pamatojumu (DP grozījumu priekšlikumus Ekonomikas ministrija iesniedza š.g. 14.decembrī), lai Eiropas Savienības struktūrfondu un Kohēzijas fonda vadošā iestāde varētu ietvert ar šiem noteikumiem saistītos grozījumus DP. Tāpat vēršam uzmanību, ka veicot finansējuma pārdales, ka arī rādītāju izmaiņas, pirms DP grozījumu saskaņošanas ar Eiropas komisiju, pastāv risks, ka attiecīgie DP grozījumu var netikt atbalstīti no Eiropas Komisijas puses.
Piedāvātā redakcija
-
	Andrejs Zambžetskis (FM)



